**neputinţa uitării**

*Ursu Marian Florentin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

NEPUTINŢA UITĂRII

după ce ai trecut, m-am gândit

că doar aerul ar trebui să mai aibă puterea

de a striga

fiindcă vorbele mele au rămas

încleştate în ecouri de tăcere

ori încătuşate în umbre de păsări

de aceea,

nu mă pot supăra pe nemişcare , nici pe vânt

pentru că sunt rupte din necuvântare

şi se rostogolesc deodată cu ploaia

peste cearcănele neputinţei.

după ce ai trecut,

m-am gândit că poate doar ceaţa

ar trebui să mai vorbească

fiindcă aerul nu are suficientă consistenţă

şi nici curajul

de a striga uitarea

privind-o drept în ochi

de Marian Florentin Ursu